text: Koldinghus har fået sin første Michelin-stjerne 
  25 april 2019 kl. 05.46
  På Koldinghus var de ikke klar over, at der fandtes Michelin-stjerner for attraktioner. Nu har de fået en.
  Det var en overrasket Nanna Ebert fra Koldinghus, der i påsken scrollede igennem sit Facebook-feed.
  - Jeg kunne se at Moesgaard havde fået tre Michelin-stjerner, og egentlig vidste jeg ikke, at der blev uddelt Michelin-stjerner til attraktioner, siger Nanna Ebert, der er kommunikationschef ved Koldinghus.
  Nanna Ebert, kommunikationschef, Koldinghus: "Jeg var meget overrasket. Det er jo som at komme i en helt anden liga, når man tænker på, hvordan restauranter kæmper for at få deres."
  Nanna fulgte linket og pludselig stod der, at Koldinghus også var blevet hædret med en grøn Michelin-stjerne, som bliver uddelt til attraktioner.
  - Jeg var meget overrasket. Det er jo som at komme i en helt anden liga, når man tænker på, hvordan restauranter kæmper for at få deres, siger hun.
  Én stjerne kunne det blive til for Koldinghus, og selvom man er overrasket og stolt, stopper det ikke her.
  - Vi er selvfølgelig meget glade, men jeg kom også ret hurtigt til at tænke på, hvordan vi kan få en mere, fortæller museumsdirektør, Janus Møller Jensen.
  På lørdag åbner udstillingen Prinsesse af tiden, der markerer Prinsesse Benediktes 75-års fødselsdag.
  Kunstmuseet Trapholt, ligeledes i Kolding, har også fået en stjerne i Michelins grønne guide. På listen kan du se alle tildelte Michelin-stjerner til seværdigheder her i området. Du kan finde hele listen, The Green Guide, på Michelins hjemmeside.
  Seværdigheder her i området med Michelin-stjerner
  1 stjerne (​​​​​= seværdigheden er værd at opleve)​​​​ KoldinghusTrapholt MuseumSønderborg SlotNolde Museum, SeebüllNordsømuseet, HusumGottorp Slot, Slesvig (slottet, Museum for Arkæologi og Nydambåden)Slesvig DomkirkeHolmen, SlesvigHedebymuseet, SlesvigEjderdæmningen, Tønning2 stjerner (​​​​​= seværdigheden er en omvej værd) Haderslev DomkirkeRibe DomkirkeLegoland​​​​Lego HouseØen SildGottorp Slot, Slesvig (Museum for Kunst- og Kulturhistorie)3 stjerner (​​​​​= seværdigheden er værd at rejse efter) Ingen 3-stjernede seværdigheder her i området
  
  